|  |  |
| --- | --- |
| 13.06.2024 | nr 20 |

**MINISTRI MÄÄRUS**

**Justiitsministri 30. novembri 2000. a määruse nr 72 "Vangla sisekorraeeskiri" muutmine**

Määrus kehtestatakse vangistusseaduse § 28 lõike 1 teise lause, § 68 lõike 4, § 94 lõike 4 ja § 96 lõike 1 teise lause alusel.

**§ 1.** Justiitsministri 30. novembri 2000. a määruses nr 72 „Vangla sisekorraeeskiri” tehakse järgmised muudatused:

**1)** paragrahvi 6 lõike 5 teisest lausest jäetakse välja sõna „Vahistatute,“;

**2)** paragrahvi 7 täiendatakse lõikega 21 järgmises sõnastuses:

„(21) Vanglas sisustatakse eraldi pesemisvõimalusega ruumid rasedatele ja kuni kolmeaastast last kasvatavatele kinnipeetavatele. Vajaduse korral luuakse vanglasse eraldi emade ja laste osakond.“;

**3)** paragrahvi 8 lõikest 4 jäetakse välja sõna „vastuvõtuosakonnas,“;

**4)** paragrahvi 8 lõikest 5 jäetakse välja sõnad „vahistatule ega“;

**5)** määruse 4. peatükk tunnistatakse kehtetuks;

**6)** paragrahvi 10 lõike 4 teine lause tunnistatakse kehtetuks;

**7)** paragrahvi 37 lõige 2 sõnastatakse järgmiselt:

„(2) Enne ja pärast kokkusaamist otsitakse kinnipeetav läbi. Kokkusaaja otsitakse läbi enne kokkusaamist ja põhjendatud vajaduse korral pärast kokkusaamist.“;

**8)** paragrahvi 51 lõige 3 sõnastatakse järgmiselt:

„(3) Määruse § 8 lõikes 4 nimetatud kinnipeetavad ja kinnipeetavad, kellel ei ole õigust oma osakonna piires vabalt liikuda kodukorras ettenähtud telefoni kasutamise ajal, saavad helistada kirjaliku taotluse alusel.“;

**9)** paragrahvi 51 lõiget 5 täiendatakse teise lausega järgmises sõnastuses:

„Vahistatu, kes soovib erakorraliselt helistada vangistusseaduse § 28 lõike 3 teises lauses nimetatud isikutele ja asutustele vangla kodukorras ettenähtud telefoni kasutamise ajast erineval ajal, märgib taotlusesse käesoleva paragrahvi lõikes 4 sätestatud andmed.“;

**10)** paragrahvi 511 lõikes 1 asendatakse sõnad „andmed nende isikute kohta“ sõnadega „või elektrooniliselt nende isikute ees- ja perekonnanime, telefoninumbri ja seose kinnipeetavaga“;

**11)** paragrahvi 52 lõiget 1 täiendatakse pärast sõna „üle“ sõnadega „või võimaldatakse sellega tutvuda elektrooniliselt“;

**12)** paragrahvi 52 lõige 2 tunnistatakse kehtetuks;

**13)** paragrahv 56 tunnistatakse kehtetuks.

**§ 2.** Määruse § 1 punktid 1, 3, 4, 8, 9 ja 12 jõustuvad 1. oktoobril 2024. aastal.

*(allkirjastatud digitaalselt)*

Madis Timpson

justiitsminister

*(allkirjastatud digitaalselt)*

Tõnis Saar

kantsler